TASCOลุ้นกำไร Q4 โตแรง 129% เทียบไตรมาสก่อนหน้าแนะซื้อเป้า 31บ.
TASCOลุ้นกำไร Q4 โตแรง 129% เทียบไตรมาสก่อนหน้าแนะซื้อเป้า 31บ.
12 ม.ค. 2561

บล.เอเชีย เวลท์ ระบุในบทวิเคราะห์วันนี้(12ม.ค.) ว่า บริษัท ทิปโก้แอสฟัลท์ จำกัด (มหาชน) หรือ TASCO แนะซื้อราคาเป้าหมาย 31.00 บาท) คาดผลประกอบการไตรมาส 4/60 เท่ากับ 917 ล้านบาท ทรงตัว 0% เทียบช่วงเดียวกันของปีก่อน และเพิ่มขึ้น 129% เทียบไตรมาสก่อนหน้า แม้จะเป็นช่วง High Season
เนื่องจากปริมาณขายในไตรมาส 4/60 สะดุดจากปัญหาวัตถุดิบเข้าโรงกลั่นล่าช้า ปริมาณผลิตจะถูกทดไปอยู่ที่ไตรมาส 1/61 จึงคาดหวังปริมาณขายและราคาขายยางมะตอยจะดีมากในไตรมาส 1/61 คาดกำไรสุทธิไตรมาส 1/60 ที่ระดับ 1.2-1.4 พันล้านบาท กำไรสุทธิปี 2561 คาดว่าเติบโตราว 25% เทียบช่วงเดียวกันของปีก่อน ได้ปรับราคาเป้าหมายเป็น 31.00 บาท จากเดิม 28.50 บาท ไปใช้ EPS ปี 2561 ที่ 2.32 บาทต่อหุ้น อิงค่า PER ที่ 13.5 เท่าตามธุรกิจวัสดุก่อสร้างที่เป็น Commodity ยังมี Upside ราว 33% จากราคาปัจจุบัน